Петров, Юрий Данилович

Юрий Петров (Юрий Данилович Петров), (, РСФСР, Нижний Новгород ола — , Йошкар-Ола) — руш серызе, почеламутчо, журналист, мер пашаеҥ, Марий АССР-ысе Кугыжаныш премийын лауреатше (1977), Марий АССР-ысе тӱвыран сулло пашаеҥже (1980). 

 Илыш корныжо 
Юрий Петров 1920 ийын ага тылзын 28-ше кечынже Нижний Новгород олаште шочын. 1921 ийыште ешыже Краснококшайск (Йошкар-Ола) олашке илаш кусна. Школым тунем пытарыме деч вара 1939-1940 ийлаште Юрий Петров Нархозучётын Управленийыштыже статистиклан пашам ыштен.  1941 ийыште РККА-н Ленинградысе сар-юж академийын лаборантше лиеш. 1943 ийыште 185-ше заводыш контроль мастерлан пашам ышташ кусна. вес ий гыч 1953 ий марте НКВД-ште, МГБ-ште пашам ышта.
Заочный курс дене Марий кугыжаныш педагогике институтым тунем пытара. 1953-шо ий гыч сулен налме канышыш лекме марте «Марийская правда» газет редакцийыште тырша. Литсотрудник лийын, литератур, тӱвыра да сымыктыш пӧлкам вуйлатен. Сылнымут лаштыкым вӱден. 

 Усталык паша 
Юрий Петров поэт семын палыме улеш. Йоча да кугурак-влакланат возгален. 1970 ийыште самырык-влаклан «Паша и Маша» книгам савыктен луктын. Варажым вес ойпого-влакат лийыныт.

1977 ийыште «Октябрьская повесть» ден «Десятая высота» книгаже-влаклан Юрий Петров МАССР Кугыжаныш премийым налеш. 

Юрий Петровын пашажым кӱкшын аклен, Марий АССР-ысе тӱвыран сулло пашаеҥже лӱмым 1980 ийыште пуэныт.

 Тӱҥ произведенийже-влак 
 Сверстникам : стихи // Дружба. Йошкар-Ола, 1955. 70-71 лашт.
 Мое сердце : стихи // Юность. М., 1959. №7. 49 лашт.
 Дороги : стихи // Йошкар-Ола, 1959. 88 лашт.
 Паша и Маша : стихи для детей. Йошкар-Ола, 1970. 48 лашт.
 Рассказы // Десятая высота : рассказы о великом созидании. Йошкар-Ола, 1977. 41-56 лашт.
 Новостройка жизни : рассказы // Октябрьская повесть. Йошкар-Ола, 1980. 51-82 лашт.
 Топор : стихи // Русское слово Марий Эл. Йошкар-Ола, 2004. 65 лашт.

 Илышыже да творчествыже нерген литератур 
 Книга открывает мир : заметки с собр. писателей по дет. лит. // Мар. правда. 1971. 27 апр.
 Кр. биогр. справка // Русское слово Марий Эл. Йошкар-Ола, 2004. С. 65.

 Чап 
 Марий АССР-ысе Кугыжаныш премийын лауреатше (1977).
 Марий АССР-ысе тӱвыран сулло пашаеҥже (1980).

 Литератур 
 Писатели Марий Эл: биобиблиографический справочник / сост.: А.Васинкин, В.Абукаев и др. — Йошкар-Ола: Марийское книжное издательство, 2008. — 752 с. С. 493-494.

Категорий:Руш серызе-влак
Категорий:Почеламутчо-влак
Категорий:С.Г. Чавайн лӱмеш Кугыжаныш премийын лауреатше-влак